**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. február 22-i ülésére**

**Javaslat a Berzsenyi Dániel Megyei Hatókörű Városi Könyvtár**

**Szervezeti és Működési Szabályzatának jóváhagyására**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 68.§ (1) bekezdés b) pontja értelmében a könyvtár szervezeti és működési szabályzatát a fenntartó hagyja jóvá.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 6. pontja úgy rendelkezik, hogy az önkormányzat fenntartásában működő kulturális intézmények szervezeti és működési szabályzatát, valamint egyéb dokumentumait a polgármesteri jóváhagyást megelőzően a Kulturális, Oktatási és Civil Bizottság véleményezi.

A Berzsenyi Dániel Megyei Hatókörű Városi Könyvtár az intézmény Szervezeti és Működési Szabályzatának (a továbbiakban: SZMSZ) módosítását kezdeményezi, amelyet a jogszabályok, továbbá az alapító okiratban bekövetkezett többszöri változások indokolnak.

A módosítás az alábbiakra terjed ki:

1. Az intézmény működését meghatározó jogszabályok köréből a hatályon kívül helyezettek törlése, az SZMSZ-nek a hatályos jogszabályokkal történő kiegészítése.

2. Fiókkönyvtár-telephely változása.

3. Könyvtárellátási Szolgáltató Rendszerben résztvevő települések adataiban történő változások aktualizálása.

4. A belső ellenőrzés által tett megállapítás alapján történő kiegészítés.

5. A státuszok, illetve a hozzájuk kapcsolódó feladatok aktualizálása.

6. A közalkalmazotti viszony munkaviszonnyá történő átalakulása.

7. A fiókkönyvtári nyitvatartás módosulása.

8. Hatályos Alapító okirat feltüntetése.

Előzőekre tekintettel indokolt az SZMSZ módosítása. A módosításokat az előterjesztés 1. sz. melléklete, míg az egységes SZMSZ-t az előterjesztés 2. sz. melléklete tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2022. február „ ”**

 **/: Horváth Soma :/**

**HATÁROZATI JAVASLAT**

**………/2022. (II. 22.) KOCB sz. határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 6. pontja alapján a Berzsenyi Dániel Megyei Hatókörű Városi Könyvtár Szervezeti és Működési Szabályzatát az előterjesztés melléklete szerinti tartalommal jóváhagyásra javasolja a polgármesternek.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Dr. Baráthné Molnár Mónika, a Berzsenyi Dániel Megyei Hatókörű Városi Könyvtár igazgatója)

**Határidő:** azonnal